แหม่มไปกินก๋วยเตี๋ยวเรือในห้างมาก็หลายเจ้านะคะ แต่ชอบของร้านเล่นเส้นมากที่สุด มาทีไรก็กินเมนูนี้ทุกที เคยลองกินเมนูอื่นแล้ว เช่น ข้าวหน้าต่างๆ แต่ก็ไม่ชอบ ชอบก๋วยเตี๋ยวเรือเนื้อไทยเฟร้นมากที่สุดเลยค่ะ 

เมนูประจำ ก๋วยเตี๋ยวเรือเนื้อไทยเฟร้น ราคา 140 บาท 
ของแหม่มต้องปรุงด้วยน้ำตาลอีกนิด (2 ช้อน) พริกน้ำส้มอีกหน่อย (1 ช้อน) และน้ำปลาอีกครึ่งช้อน และต้องเส้นเล็กค่ะ ก๋วยเตี๋ยวเรือเนื้อไทยเฟร้นกลายเป็นเมนูโปรดของแหม่มไปเลยค่ะเมื่อมาทานร้านนี้ ตัวเนื้ออร่อยดี ลวกมาพอสุกหน่อยๆ ชอบมาก ซดน้ำซุปจนหมดชาม

และเครื่องดื่มก็ชอบสั่ง น้ำอัญชัญมะนาว ราคา 55 บาท
ชงได้เข้มข้นถูกใจค่ะ กินกับก๋วยเตี๋ยวนี่สุด ๆ เลย

ราคานี้ยังไม่รวม Service Charge 10% และ VAT 7% นะคะ

สรุป ร้านนี้แหม่มชอบก๋วยเตี๋ยวเรือเนื้อไทยเฟร้นเป็นการส่วนตัวค่ะ อร่อยที่สุดเลย ส่วนบรรยากาศร้านกว้างใช้ได้ มีโต๊ะทั้งในและนอกร้าน แต่ปกติแหม่มชอบนั่งด้านนอกหน้าร้านค่ะ